stanford-oval/wikipedia huggingface dataset:
Carnival of Souls: The Final Sessions

| Carnival of Souls: The Final Sessions Kiss |
| --- | --- | --- |

Studioalbumin tiedot
 Äänitetty : marraskuu 1995 – helmikuu 1996
 Julkaistu: 28. lokakuuta 1997
 Formaatti: CD-levy
 Tuottaja(t): Toby Wright Paul Stanley Gene Simmons
 Tyylilaji: hard rock vaihtoehtorock grunge
 Kesto: 60.11
 Levy-yhtiö: Mercury Records
Kissin muut julkaisut
| Greatest Kiss 1997 | Carnival of Souls: The Final Sessions 1997 | Psycho Circus 1998 |
Carnival of Souls: The Final Sessions on yhdysvaltalaisen rockmusiikkia esittävän Kissin seitsemästoista studioalbumi. Albumin tuottivat Toby Wright, yhtyeen laulaja ja rytmikitaristi Paul Stanley ja basisti-laulaja Gene Simmons. Carnival of Souls: The Final Sessions julkaistiin vuoden 1997 lokakuussa. Albumi oli kuitenkin ennen virallista julkaisuaan ehtinyt vuotaa internetissä, ja siitä liikkuneet bootleg-painokset heikensivät albumin myyntiä. Levy-yhtiö Mercury Records ei myöskään panostanut albumin markkinointiin. Siitä tuli Music from ”The Elder” -albumin jälkeen toinen Kissin studioalbumi, joka ei ylittänyt Yhdysvalloissa kultalevyn myyntimäärää. Albumin sijoitus Billboard 200 -albumilistalla Yhdysvalloissa oli korkeimmillaan 27.
Albumin äänittäminen aloitettiin vuoden 1995 marraskuussa Toby Wrightin kanssa. Wright oli aiemmin tehnyt yhteistyötä muun muassa Alice in Chainsin kanssa, ja myös Kissin musiikki sai Carnival of Souls: The Final Sessionsilla vaikutteita 1990-luvulla valtavan suosituksi nousseesta grungesta ja vaihtoehtorockista. Albumi viimeisteltiin helmikuussa 1996, mutta yhtye päätti jättää albumin julkaisematta Kissin alkuperäisen kokoonpanon tehtyä paluun yhteen samana vuonna. Alkuperäisen kokoonpanon paluun myötä Carnival of Souls: The Final Sessions jäi soolokitaristi Bruce Kulickin viimeiseksi albumiksi yhtyeessä, mutta rumpali Eric Singer palasi yhtyeeseen myöhemmin 2000-luvulla.
Albumin ainoa single ”Jungle” saavutti pientä menestystä, sillä se ylsi Hot Mainstream Rock Tracks -listan kahdeksannelle sijalle ja valittiin musiikkilehti Metal Edgen lukijaäänestyksessä vuoden kappaleeksi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | Hate | Gene Simmons, Scott Van Zen, Bruce Kulick | Simmons | 4.36 |  |  |  |  |  |
| 2. | Rain | Paul Stanley, Kulick, Curtis Cuomo | Stanley | 4.46 |  |  |  |  |  |
| 3. | Master & Slave | Stanley, Kulick, Cuomo | Stanley | 4.57 |  |  |  |  |  |
| 4. | Childhood's End | Simmons, Tommy Thayer, Kulick | Simmons | 4.20 |  |  |  |  |  |
| 5. | I Will Be There | Stanley, Kulick, Cuomo | Stanley | 3.49 |  |  |  |  |  |
| 6. | Jungle | Stanley, Kulick, Cuomo | Stanley | 6.49 |  |  |  |  |  |
| 7. | In My Head | Simmons, Van Zen, Jaime St. James | Simmons | 4.00 |  |  |  |  |  |
| 8. | It Never Goes Away | Stanley, Kulick, Cuomo | Stanley | 5.42 |  |  |  |  |  |
| 9. | Seduction of the Innocent | Simmons, Van Zen | Simmons | 5.16 |  |  |  |  |  |
| 10. | I Confess | Simmons, Ken Tamplin | Simmons | 5.23 |  |  |  |  |  |
| 11. | In the Mirror | Stanley, Kulick, Cuomo | Stanley | 4.26 |  |  |  |  |  |
| 12. | I Walk Alone | Simmons, Kulick | Kulick | 6.07 |  |  |  |  |  |
Kokoonpano

Paul Stanley - laulu, rytmikitara
Gene Simmons - laulu, bassokitara
Bruce Kulick - soolokitara, taustalaulu,  basso kappaleissa "Rain", "I Will Be There", "Jungle", "It Never Goes Away", "In the Mirror" ja "I Walk Alone", laulu kappaleessa "I Walk Alone"
Eric Singer - rummut, perkussiot, taustalaulu
Aiheesta muualla

Carnival of Souls: The Final Sessions Discogsissa. (englanniksi)
Belgian Grand Prix 2021

|  Belgian Grand Prix 2021  |
| --- | --- |
 12. osakilpailu 22 osakilpailusta kaudella 2021. 

Päivämäärä:  29. elokuuta 2021
Rata:  Circuit de Spa-Francorchamps
Sijainti:  Stavelot ja Malmedy, Belgia
Ratatyyppi:  Moottorirata
Radan pituus:  7,004 km
Kilpailun pituus:  1 kierrosta, 6,880 km
Sää:   Rankkasateinen
Paalupaikka
Kuljettaja:   Max Verstappen   (Red Bull Racing)
Paaluaika:  1.59,765
Palkintokoroke
Voittaja:   Max Verstappen   (Red Bull Racing)
Toinen:   George Russell   (Williams)
Kolmas:   Lewis Hamilton   (Mercedes)
Nopein kierros
Kuljettaja:   Ei tunnustettu   (-)
Belgian Grand Prix 2021 (virallisesti Formula 1 Rolex Belgian Grand Prix 2021) oli Formula 1 -kauden 2021 12. osakilpailu, joka ajettiin 29. elokuuta Circuit de Spa-Francorchamps’n moottoriradalla Belgiassa.
Kilpailua pystyttiin kaatosateen takia ajamaan vain kaksi täyttä kierrosta turva-auton perässä, kunnes kilpailu päätettiin keskeyttää kokonaan johtajan ollessa kierroksella 3. Kilpailun voittajaksi julistettiin Max Verstappen.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 27. elokuuta | 11:30–12:30 | 12:30–13:30 | 1. vapaat harjoitukset |  Pilvinen | 12–14 °C | 15–19 °C | 82–89 % |
| 27. elokuuta | 15:00–16:00 | 16:00–17:00 | 2. vapaat harjoitukset |  Pilvinen | 14–16 °C | 18–22 °C | 76–85 % |
| 28. elokuuta | 12:00–13:00 | 13:00–14:00 | 3. vapaat harjoitukset |  Sateinen | 13–14 °C | 15–19 °C | 90–93 % |
| 28. elokuuta | 15:00–16:00 | 16:00–17:00 | Aika-ajot |  Sateinen | 14 °C | 16–18 °C | 92–94 % |
| 29. elokuuta | 15:00–17:00 | 16:00–18:00 | Kilpailu |  Sateinen | 12–13 °C | 15 °C | 95–96 % |
Lähteet:
Vapaat harjoitukset

Ensimmäisissä vapaissa harjoituksissa Haasin Nikita Mazepin ajoi tallin uudella rungolla, koska hänen mielestään edellinen malli oli ollut ajettavuudeltaan liian raskas. Harjoitusten aikana radan yläpuolelle muodostui sumua ja radalla olivat kosteat olosuhteet, jotka eivät olleet kuitenkaan vielä riittäviä välikelin renkaille. Tallit vaihtoivat usealle kuljettajalle tuoreempia voimayksikön osia ja he ajoivat useita aikakierroksia kuivan kelin renkailla. Alfa Romeo Racingin Kimi Räikkönen teki ajovirheen pyörähtämällä ensimmäisessä mutkassa ja tulleessaan varikolle hänen vasen eturenkaansa osui varikkomuuriin. Mercedeksen Valtteri Bottas oli ensimmäisten vapaiden harjoitusten nopein ennen Red Bullin Max Verstappenia ja AlphaTaurin Pierre Gaslya.
Toiset vapaat harjoitukset pystyttiin ajamaan kuivissa olosuhteissa. Harjoitusten aikana nähtiin kuljettajien ajovirheitä, kun Alpinen Esteban Ocon pyörähti mutkassa 13. Kaksikymmentä minuuttia ennen harjoitusten päättymistä radalle otettiiin punaiset liput, koska Ferrarin Charles Leclerc teki ajovirheen kolaroimalla autonsa Malmedy-mutkan ratavalliin. Kolarin vaikutuksesta Ferrari joutui vaihtamaan Leclercille uuden rungon ennen kolmansia vapaita harjoituksia. Ulosajo ei jäänyt Malmedyn osalta viimeiseksi, koska myös Verstappen pyörähti kyseisessä mutkassa ja rikkoi autonsa, minkä vuoksi radalle otettiin toiset punaiset liput ratavallien korjaustöiden ajaksi. Verstappen oli toisten vapaiden harjoitusten nopein, Bottas toinen ja Mercedeksen Lewis Hamilton kolmas.
Kolmansissa vapaissa harjoituksissa olosuhteet olivat kosteat ja kuljettajat ajoivat välikelin renkailla, vaikka McLarenin Daniel Ricciardo yritti ajaa yhden aikakierroksen kuivan kelin renkaalla siinä kuitenkaan onnistumatta. Räikkönen puolestaan joutui viettämään suurimman osan ajastaan varikolla, koska hänen autossaan havaittiin jarruvika. Verstappen oli myös kolmansien vapaiden harjoitusten nopein ennen tallikaveriaan Sergio Péreziä ja Hamiltonia.
Aika-ajot

Aika-ajojen ensimmäisessä osiossa sadekuurot ilmestyivät radalle puoli tuntia ennen ajojen alkamista, mikä viivästytti ajojen alkamista ja pakotti kuljettajat sadekelin renkaille. Williamsin kuljettajat George Russell ja Nicholas Latifi tekivät erilaisen valinnan, kun he valitsivat välikelin renkaat saderenkaiden sijasta ja liukastelivat niillä ensimmäisen kierroksen, kunnes renkaat olivat lämmenneet ja he kykenivät ajamaan kärkipaikalle. Alpinella oli vaikeuksia seurata olosuhteiden vaikutuksia ajojen alussa, koska heidän varikkomuurillaan oli lyhytkestoinen sähkökatkos, eikä tiedotus kulkenut riittävän nopeasti. Verstappen ja McLarenin Lando Norris taistelivat osion nopeimmasta kierrosajasta, mikä päättyi Norrisin ajaessa osion nopeimman kierrosajan.
Toisessa osiossa Hamilton aloitti käytetyillä välikelin renkailla, kunnes talli määräsi hänet tulemaan takaisin varikolle ja vaihtamaan uudet tilalle, koska he havaitsivat muiden käyttävän niitä. Hamilton ja Bottas jättivät nopeimmat kierrosaikansa viimeisille minuuteille ja pääsivät jatkoon, mutta Ferrarin kuljettajat Leclerc ja Carlos Sainz karsiutuivat ja purkivat tyytymättömyyttään tiimiradioihinsa.
Kolmannessa osiossa sade yltyi ja kuljettajat ottivat autoihinsa sadekelin renkaat. Aston Martinin Sebastian Vettel kritisoi kilpailunjärjestäjiä, että kolmas osio käynnistettiin rankkasateesta huolimatta, eikä sen sijaan keskeytetty punaisilla lipuilla. Vettelin toive punaisista lipuista toteutui, kun Norris menetti autonsa hallinnan Raidillon-mutkassa, osui ratavalleihin ja hänen autonsa kimposi törmäyksen jälkeen takaisin radalle, minkä seurauksena Vettel jäi hetkeksi varmistamaan Norrisin kunnon. Norris vietiin sairaalaan tutkittavaksi, missä hänet havaittiin olevan kunnossa ja hän sai luvan osallistua sunnuntain kilpailuun. Osion jatkuessa paalupaikasta taistelivat viimeisillä minuuteilla Hamilton, Verstappen ja Russell. Verstappen ajoi paalupaikalle, Russell oli hyvän aikakierroksensa jälkeen toinen ja Hamilton kolmas.
Kilpailu

Pérez rikkoi autonsa kolaroimalla ratavalliin ajaessaan lähtöruudukkoon. Tuomariston asettamien useiden lähdön viivästyttämisten aikana talli sai kuitenkin korjattua auton takaisin kilpailukuntoon. Kilpailuun lähdettiin kaatosateessa turva-auton takaa, mutta kilpailu keskeytettiin lopulta punaisilla lipuilla. Kahden turva-auton perässä ajetun kierroksen jälkeen Verstappen julistettiin voittajaksi, Russell oli toinen ja Hamilton kolmas. Palkintokorokesijoitus oli Russellille ensimmäinen. Kilpailusta jaettiin puolitetut MM-pisteet.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 33 |  Max Verstappen | Red Bull-Honda | 1.58,717 | 1.56,559 | 1.59,765 | 1 |
| 2 | 63 |  George Russell | Williams-Mercedes | 1.59,864 | 1.56,950 | 2.00,086 | 2 |
| 3 | 44 |  Lewis Hamilton | Mercedes | 1.59,218 | 1.56,229 | 2.00,099 | 3 |
| 4 | 3 |  Daniel Ricciardo | McLaren-Mercedes | 2.01,583 | 1.57,127 | 2.00,864 | 4 |
| 5 | 5 |  Sebastian Vettel | Aston Martin-Mercedes | 2.00,175 | 1.56,814 | 2.00,935 | 5 |
| 6 | 10 |  Pierre Gasly | AlphaTauri-Honda | 2.00,387 | 1.56,440 | 2.01,164 | 6 |
| 7 | 11 |  Sergio Pérez | Red Bull-Honda | 1.59,334 | 1.56,886 | 2.02,112 | 7 |
| 8 | 77 |  Valtteri Bottas | Mercedes | 1.59,870 | 1.56,295 | 2.02,502 | 131 |
| 9 | 31 |  Esteban Ocon | Alpine-Renault | 2.01,824 | 1.57,354 | 2.03,513 | 8 |
| 10 | 4 |  Lando Norris | McLaren-Mercedes | 1.58,301 | 1.56,025 | ei aikaa | 152 |
| 11 | 16 |  Charles Leclerc | Ferrari | 2.00,728 | 1.57,721 |  | 9 |
| 12 | 6 |  Nicholas Latifi | Williams-Mercedes | 2.00,966 | 1.58,056 |  | 10 |
| 13 | 55 |  Carlos Sainz | Ferrari | 2.01,184 | 1.58,137 |  | 11 |
| 14 | 14 |  Fernando Alonso | Alpine-Renault | 2.01,653 | 1.58,205 |  | 12 |
| 15 | 18 |  Lance Stroll | Aston Martin-Mercedes | 2.01,597 | 1.58,231 |  | 191 |
| 16 | 99 |  Antonio Giovinazzi | Alfa Romeo Racing-Ferrari | 2.02,306 |  |  | 14 |
| 17 | 22 |  Yuki Tsunoda | AlphaTauri-Honda | 2.02,413 |  |  | 16 |
| 18 | 47 |  Mick Schumacher | Haas-Ferrari | 2.03,973 |  |  | 17 |
| 19 | 7 |  Kimi Räikkönen | Alfa Romeo Racing-Ferrari | 2.04,452 |  |  | Varikko3 |
| 20 | 9 |  Nikita Mazepin | Haas-Ferrari | 2.04,939 |  |  | 18 |
107 % aika: 2.06,582
Lähteet:
1 - Valtteri Bottas ja Lance Stroll kärsivät 5 lähtöruudun rangaistuksensa, jotka he saivat edellisessä Unkarin osakilpailussa tapahtuneista kolareista.
2 - Lando Norris sai 5 lähtöruudun rangaistuksen suunnittelemattomasta vaihdelaatikon vaihdosta.
3 - Kimi Räikkönen joutui lähtemään varikolta autonsa takasiiven vaihdon takia.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 33 |  Max Verstappen | Red Bull Racing-Honda | 1 | 3.27,071 | 1 | 12,5 |
| 2. | 44 |  George Russell | Williams-Mercedes | 1 | +1,995 | 2 | 9 |
| 3. | 77 |  Lewis Hamilton | Mercedes | 1 | +2,601 | 3 | 7,5 |
| 4. | 3 |  Daniel Ricciardo | McLaren-Mercedes | 1 | +4,496 | 4 | 6 |
| 5. | 5 |  Sebastian Vettel | Aston Martin-Mercedes | 1 | +7,479 | 5 | 5 |
| 6. | 10 |  Pierre Gasly | AlphaTauri-Honda | 1 | +10,177 | 6 | 4 |
| 7. | 31 |  Esteban Ocon | Alpine-Renault | 1 | +11,579 | 8 | 3 |
| 8. | 16 |  Charles Leclerc | Ferrari | 1 | +12,608 | 9 | 2 |
| 9. | 6 |  Nicholas Latifi | Williams-Mercedes | 1 | +15,484 | 10 | 1 |
| 10. | 55 |  Carlos Sainz | Ferrari | 1 | +16,166 | 11 | 0,5 |
| 11. | 14 |  Fernando Alonso | Alpine-Renault | 1 | +20,590 | 12 |  |
| 12. | 77 |  Valtteri Bottas | Mercedes | 1 | +22,414 | 13 |  |
| 13. | 99 |  Antonio Giovinazzi | Alfa Romeo Racing-Ferrari | 1 | +24,163 | 14 |  |
| 14. | 4 |  Lando Norris | McLaren-Mercedes | 1 | +27,109 | 15 |  |
| 15. | 22 |  Yuki Tsunoda | AlphaTauri-Honda | 1 | +28,329 | 16 |  |
| 16. | 47 |  Mick Schumacher | Haas-Ferrari | 1 | +29,507 | 17 |  |
| 17. | 9 |  Nikita Mazepin | Haas-Ferrari | 1 | +31,993 | 18 |  |
| 18. | 7 |  Kimi Räikkönen | Alfa Romeo Racing-Ferrari | 1 | +36,054 | Varikko |  |
| 19. | 11 |  Sergio Pérez | Red Bull Racing-Honda | 1 | +38,205 | Varikko |  |
| 20. | 18 |  Lance Stroll | Aston Martin-Mercedes | 1 | +44,108 | 19 |  |
Nopein kierros: ei tunnustettu.
Lähteet:
Kilpailusta jaettiin puolitetut pisteet, koska kilpailumatka jäi alle 75 %:n aiotusta kokonaismatkasta.
Sergio Pérezin 7:s lähtöruutu jäi tyhjäksi ja Pérez lähti kilpailuun varikolta lähtöruutuunajokierroksella tapahtuneen ulosajon takia.
Lance Stroll ajoi maaliin 18:nta, mutta hän sai 10 sekunnin aikarangaistuksen takasiiven vaihdosta kilpailun ollessa keskeytettynä.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Radan toimitusjohtaja Nathalie Maillet ja kaksi hänen seurassaan ollutta henkilöä löydettiin surmattuna kotoaan elokuussa F1-sarjan kesätauon aikana.
Ennen osakilpailuviikonlopun alkua Formula 1 -sarjan järjestäjät julkistivat uuden Crypto.com-palkinnon, joka jaetaan eniten ohituksia kauden aikana tehneelle kuljettajalle.
Osakilpailun aikana otettiin ensimmäistä kertaa käyttöön uudet varikkokäyntejä koskevat säännöt, jotka määrittelivät turvallisen vähimmäisajan jokaiselle vaihdettavalle osalle kuljettajan varikkokäynnin aikana.
Daniel Ricciardon 200. osakilpailu.
George Russellin ensimmäinen palkintokorokesija.
Kilpailusta tuli Formula 1 -historian lyhin kilpailu (edellinen lyhin kilpailu oli 14 kierroksen pituinen vuoden 1991 Australian osakilpailu).
Kilpailusta ei tilastoitu lainkaan nopeinta kierrosta kenellekään. Keskeytyshetkellä nopein turva-auton perässä ajettu kierrosaika oli Nikita Mazepinin nimissä.
Carnival of Rust

| Carnival of Rust Poets of the Fall |
| --- | --- | --- |

Studioalbumin tiedot
 Julkaistu: 12. huhtikuuta 2006
 Tuottaja(t): Poets of the Fall
 Tyylilaji: alternative rock
 Kesto: 48.26
 Levy-yhtiö: Insomniac Music, Playground Music
Listasijoitukset
  1.    3. (fyysinen albumilista)
Poets of the Fallin muut julkaisut
| Signs of Life 2005 | Carnival of Rust 2006 | Revolution Roulette 2008 |
Singlet albumilta Carnival of Rust
 ”Carnival of Rust” Julkaistu: 22. maaliskuuta 2006  ”Sorry Go ’Round” Julkaistu: 16. elokuuta 2006  ”Locking Up the Sun” Julkaistu: 29. marraskuuta 2006
Carnival of Rust on Poets of the Fallin toinen studioalbumi, joka julkaistiin 12. huhtikuuta 2006. Albumista julkaistiin singlet ”Carnival of Rust”, ”Sorry Go ’Round” ja ”Locking Up the Sun”. ”Maybe Tomorrow is a Better Day” -kappale oli ladattavissa yhtyeen verkkosivuilta jo vuonna 2005. Sitten se päätettiin laittaa myös levylle ja tehdä siitä niin sanottu virallinen kappale.
Levy sisältää myös ”Carnival of Rust” -kappaleen musiikkivideon. Se voitti vuonna 2006 ylivoimaisesti yleisöäänestyksen perusteella jaettavan Muuvi-palkinnon. Lisäksi se palkittiin pronssisella Muuvilla. Albumi nousi suoraan Suomen virallisen listan sijalle 1. myyden platinaa.
Kappaleet

Kaikki kappaleet säv. ja san. Markus Kaarlonen, Marko Saaresto ja Olli Tukiainen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Fire | 3.59 |  |  |  |  |  |  |  |
| 2. | Sorry Go 'Round | 3.35 |  |  |  |  |  |  |  |
| 3. | Carnival of Rust | 4.20 |  |  |  |  |  |  |  |
| 4. | Locking Up the Sun | 3.58 |  |  |  |  |  |  |  |
| 5. | Gravity | 3.55 |  |  |  |  |  |  |  |
| 6. | King of Fools | 4.07 |  |  |  |  |  |  |  |
| 7. | Roses | 3.51 |  |  |  |  |  |  |  |
| 8. | Desire | 4.10 |  |  |  |  |  |  |  |
| 9. | All the Way / 4U | 4.08 |  |  |  |  |  |  |  |
| 10. | Delicious | 3.54 |  |  |  |  |  |  |  |
| 11. | Maybe Tomorrow Is a Better Day (Remastered)  | 4.44 |  |  |  |  |  |  |  |
| 12. | Dawn | 3.28 |  |  |  |  |  |  |  |
Arvostelut

Desibeli.net:
Soundi:
Aiheesta muualla

Carnival of Rust Discogsissa. (englanniksi)
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Palestiina

Palestiina voi viitata seuraaviin:
Palestiina, historiallinen ja maantieteellinen alue Lähi-idässä
Palestiina, Lähi-idässä sijaitseva alue, joka julistautui itsenäiseksi valtioksi vuonna 1988
Palestiinan brittiläinen mandaatti, Yhdistyneen kuningaskunnan mandaattialue Lähi-idässä vuosina 1920–1948
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palestine”, voi hakea sivunnimihaulla, laajalla sivunnimihaulla tai tekstihaulla.
Château-Chinon (Ville)

| Château-Chinon (Ville) |
| --- | --- |
 Näkymä kukkulalta, jossa sijaitsee kalvaarioryhmä
 vaakuna
 Château-Chinon (Ville)
 Koordinaatit: 46°11′26″N, 4°44′13″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (ville)
Pinta-ala:  
 – Kokonaispinta-ala:  4,3 km²
Väkiluku (2017):  1 964 
 – Väestötiheys:  458 as./km²
Kunnan numero:  58062
 
 Kunnan kotisivut 
Infobox OKVirheellinen NIMI-arvo: 
Château-Chinon (Ville) on kunta Ranskassa Nièvren departementissa Burgundi-Franche-Comtén alueella. Se sijaitsee noin 65 kilometriä Neversin kaupungista itään.
Château-Chinon (Ville) on enklaavi, jota ympäröi toinen kunta Château-Chinon (Campagne), lukuun ottamatta kapeata käytävää kunnan länsipuolella.
Historia

Kaupunki sijaitsee Morvanin massiivin sydämessä. Kaupungilla on pitkä historia. Se on ollut alun perin roomalainen oppidum, ja myöhemmin keskiajalla feodaalilinnan ympärille rakennettu kaupunki. Se oli Ranskan kuningaskunnan ja Burgundin herttuakunnan rajakaupunki, joten se joutui usein hyökkäysten kohteeksi. Kaupungissa on vähän jäljellä vanhaa keskiaikaista rakennuskantaa. Kaupungin portti, porte Notre-Dame, on rakennettu vuonna 1475 tuhotun linnan kivistä. Vuonna 1981 kaupunki nousi otsikoihin, kun sen pormestarista François Mitterrandista tuli Ranskan presidentti.
Nähtävyyksiä

Kaupungintalon edustalla olevan suihkulähteen veistoksineen on tehnyt kuvanveistäjät Niki de Saint-Phalle ja Jean Tinguely. 1700-luvulla rakennettu Sainte-Claire -luostari toimii nykyään museokeskuksena. Siellä on pukumuseo (Musée du Costume), jossa voi tutustua ranskalaiseen muotiin 1700-luvun lopulta 1900-luvun puoliväliin saakka, sekä Septennat-museo (Musée du Septennat), jossa on näytteillä François Mitterrandin saamat viralliset ja henkilökohtaiset lahjat hänen presidenttivuosiltaan 1981-1995.
Porte Notre-Dame
François Mitterrandin rintakuva
Septennat-museo
Kalvaarioryhmä
Aiheesta muualla

Kuvia tai muita tiedostoja aiheesta Château-Chinon (Ville) Wikimedia Commonsissa
Onneli ja Anneli

Onneli ja Anneli on suomalaisen kirjailijan Marjatta Kurenniemen lastenkirjasarja. Niiden taustalla on Topeliuksen kahdesta pikkutytöstä kertova satu Punainen tupa, jolle Kurenniemi halusi kirjoittaa erilaisen lopun.
Ensimmäinen kirja ilmestyi vuonna 1966. 2010-luvulla Saara Cantell on ohjannut kirjoista myös elokuvia.
Kirjat

Onnelin ja Annelin talo (WSOY, 1966)
Onnelin ja Annelin talvi (WSOY, 1968)
Onneli, Anneli ja orpolapset (WSOY, 1971)
Onneli, Anneli ja nukutuskello (WSOY, 1984)
Putti ja pilvilaivat (WSOY, 1987)
Putti Puuhkajasaarella (WSOY, 1989)
Elokuvat

Onneli ja Anneli (2014)
Onnelin ja Annelin talvi (2015)
Onneli, Anneli ja salaperäinen muukalainen (2016)
Onneli, Anneli ja nukutuskello (2018)
Palermon kivi

Palermon kiven osa.
Palermon kivi on myöhemmin annettu nimitys steelalle, johon on kirjoitettu muinaisen Egyptin 1–5 dynastioiden annaalit. Nimitys juontuu siitä, että kiveä säilytetään Palermon arkeologisessa museossa. Toisinaan Palermon kiveksi nimitetään koko kuninkaallisten annaalien kokonaisuutta, vaikka osa niistä on Kairossa Egyptiläisessä museossa ja Lontoossa University College Londonin museossa.
Steela on mustaa basalttia, johon on kaiverrettu hieroglyfiteksti. Teksti koostuu hallitsijaluettelosta, joka ulottuu tarujen aikaan. Horus esitetään siinä todellisena hallitsijana. Tekstissä on myös tietoja egyptiläisten uskonnollisesta ja sosiaalisesta elämästä.
Orai

Kaupungin sijainti Intiassa.
Rautatieasema
Orai on kaupunki ja kunta Intiassa Jalaun piirikunnassa Uttar Pradeshin osavaltiossa.
Kaupungissa asui 139 318 ihmistä vuoden 2001 väestönlaskennan mukaan.
Palermon metropolikaupunki

Palermon metropolikaupunki (ital. Città Metropolitana di Palermo) on yksi Italian metropolikaupungeista. Se kuuluu Sisilian alueeseen. Vuoden 2017 alusta alkaen Palermon metropolikaupunki korvasi Palermon maakunnan.
Metropolikaupungin pääkaupunki oli Palermo. Sen pinta-ala oli 4 992 km² ja asukasluku vajaat 1,3 miljoonaa, noin neljäsosa Sisilian väestöstä. Metropolikaupunki muodostuu 82 kunnasta.
Belgian Grand Prix 2016

|  Belgian Grand Prix 2016  |
| --- | --- |
 13. osakilpailu 21 osakilpailusta kaudella 2016. 

Päivämäärä:  28. elokuuta 2016
Sijainti:  Circuit de Spa-Francorchamps, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Puolipilvinen
Paalupaikka
Kuljettaja:   Nico Rosberg   (Mercedes)
Paaluaika:  1.46,744
Palkintokoroke
Voittaja:   Nico Rosberg   (Mercedes)
Toinen:   Daniel Ricciardo   (Red Bull Racing)
Kolmas:   Lewis Hamilton   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.51,583 (kierroksella 40)
Belgian Grand Prix 2016 (virallisesti 2016 Formula 1 Belgian Grand Prix) oli Formula 1 -kauden 2016 13. osakilpailu, joka ajettiin 28. elokuuta Circuit de Spa-Francorchamps’n moottoriradalla Belgiassa.